|  |
| --- |
|  |

**CAIET DE SARCINI**

***privind achiziţia de servicii de formare profesională***

1. **Generalităţi**

Caietul de sarcini definește obiectul procesului de achiziție de servicii de formare profesională pentru organizarea cursului ”Limba engleză pentru sectorul energetic”.

Cursul se adresează personalului angajat în zona tehnică care, pentru îndeplinirea atribuțiilor de serviciu, necesită cunoașterea limbii engleze, în special a terminologiei de specialitate în domeniul energetic, care participă ca membri în comisii de lucru naționale și internaționale, la întâlniri cu parteneri externi, care desfășoară activități de colaborare cu reprezentanți ai altor state membre ENTSO-E.

**Clasificare**: Cod CPV: 80511000-9– *Servicii de formare a angajaţilor*.

1. **Cerințe de natură organizatorică**

**Denumire serviciu:** Servicii de formare profesională - Curs ”Limba engleză pentru sectorul energetic”.

**Domeniul cursului:** limbi străine

**Perioada desfășurare:** septembrie-decembrie 2022; datele/intervalele exacte de desfășurare a cursului vor fi stabilite de comun acord cu furnizorul declarat câştigător, în funcţie de disponibilitatea participanţilor şi de posibilitatea constituirii grupelor de curs. În condițiile în care, din motive obiective, contractul de prestări servicii nu va fi semnat până în luna septembrie, perioada pentru desfășurarea cursului se va prelungi în mod automat cu numărul de zile de la 31 august 2022 până la data semnării contractului.

**Număr participanți:**76 salariați din cadrul Executivului Companiei*.* Numărul total de persoane poate varia cu până la minus 25%, funcție de disponibilitatea participanților la momentul organizării cursului.

**Durata cursului:** 30 ore, de preferință în câte 2 şedinţe/săptămână, în intervalul luni-joi şi va avea o durată de aproximativ 3 ore/şedinţă (în intervalul 10:00-16:00); intervalul orar exact va fi stabilit de comun acord cu furnizorul declarat câştigător.

**Număr serii de curs**: În funcţie de numărul de participanţi şi de nivelul de cunoştinţe al acestora, se vor stabili mai multe grupe de participanţi.

**Locatia desfasurarii cursului**: on-line.

Preţul ofertat pentru serviciile de instruire va cuprinde toate costurile aferente desfăşurării şi finalizării în bune condiţii a cursului: lector, platformă de curs, suport de curs, cheltuieli susţinere examen/testare, eliberare diplomă/certificat de absolvire, suport tehnic, probe de conectivitate etc.

1. **Cerințe referitoare la oferta de curs**

|  |  |  |
| --- | --- | --- |
| **Nr. crt.** | **Cerințe pentru furnizorii de servicii de formare profesională** | **Cerinţe minime** |
| **1** | **Oferantul trebuie sa indeplinească cerințele legale în vigoare pentru desfașurarea activităților de formare profesională** | Oferantul trebuie să atașeze documente din care sa reiasă codul CAEN 8559 – Alte servicii de învățământ (Certificatul constatator aflat în termenul de valabilitate). |
| **2** | **Furnizorul trebuie să prezinte informaţii referitoare la personalul implicat în activităţile de instruire (formator).** | 🢂 Pentru formator se va ataşa CV-ul. Este necesar ca în Curriculum Vitae (CV) să fie menționate: studiile, locul de muncă actual, pregătirea profesională de specialitate, vechimea și experiența în specialitate, experiența ca lector formator, orice alte informații relevante. Se va semna CV-ul şi se va menționa la final *”Declar pe propria răspundere, sub sancțiunea prevederilor Codului penal, ca informațiile prezentate sunt corecte și corespund realității”.*  Pentru dovedirea experienței lectorului propus se va prezenta CV, cu explicitarea în clar a experienței solicitate (din care să reiasă cu exactitate numărul de ani de experiență profesională practică de lucru și numărul de cursuri sau programe de instruire, în domeniul tematicii cursului, destinate salariaților din domeniul tehnic).  **Condiții de calificare lector**:   * Studii superioare absolvite cu diplomă de licență în domeniul limbilor străine (obligatoriu limba engleză) și certificat de traducător autorizat pentru domeniul tehnic sau interpret autorizat pentru domeniul tehnic, eliberat de către Ministerul Culturii   sau  Diplomă de licență în domeniul tehnic (energetică, inginerie electrică, electrotehnică sau echivalent) și Certificat european/internațional de limba engleză, care să ateste nivelul de cunoștințe și care să corespundă cel puțin nivelului C1 al cadrului comun european pentru limbi straine;   * Să dețină certificat de Formator.   **Alte condiții pentru lector:**   * Să aibă experiență de predare ca lector (exprimată în nr. de predare) la cursuri de limba engleză pentru domeniul tehnic (inginerie electrică, energetică, electronică, automatizări, telecomunicații etc) sau la cursuri tehnice în limba engleză(inginerie electrică, energetică, electronică, automatizări, telecomunicații etc).   În vederea cuantificării experienței de predare, se vor atașa documente doveditoare: extras REVISAL, adeverințe semnate de către angajatori, copii contracte de muncă (cu anonimizările necesare) etc.  Pentru îndeplinirea fiecărei condiții precizate, se vor atașa documente justificative. |
| **3** | **Furnizorul trebuie să prezinte conţinutul tematic al cursului ofertat, durata în număr de ore pentru partea teoretică şi partea practică și agenda cursului** | 🢂 Se va prezenta o listă cu detalii referitoare la conţinutul cursului solicitat:  🢂 Se va prezenta agenda cursului (desfasuratorul de curs), temele abordate pe zile si intervale orare |
| **4** | **Prezentarea ofertei financiare** | 🢂 Se va preciza în mod clar prețul unitar (pret curs/persoană, cu si făra TVA) și prețul total al cursului (preţ unitar X nr. pers. participante) cu și fără TVA.  Preţul ofertat pentru serviciile de instruire va cuprinde toate costurile aferente desfăşurării şi finalizării în bune condiţii a cursului: lector, platformă de curs, suport de curs, cheltuieli susţinere examen/testare, eliberare diplomă/certificat de absolvire, suport tehnic, probe de conectivitate etc. |
| **5** | **Valabilitatea ofertei** | 🢂 Se va preciza în mod clar termenul de valabilitate al ofertei; acesta nu trebuie sa fie mai mic de 60 de zile. |
| **6** | **Furnizorul trebuie să prezinte tipul de documente eliberate la absolvirea cursului, gradul de recunoaştere (diplome ANC, diplome cu acreditare la nivel naţional/internaţional, diplome emise de ofertant, alte documente).** | 🢂 Se va prezenta o listă cu tipurile de documente eliberate de ofertant la absolvirea cursului (inclusiv anexele, dacă este cazul), precizând gradul de recunoaştere al documentelor care atestă absolvirea cursului de către participanți. De preferintă, se va transmite un model care se va atașa.  🢂 Diplomele/Certificatele care sunt eliberate doar de către ofertant, nefiind avizate de către alte autorități, vor fi în mod obligatoriu transmise pe mail, în ultima zi de curs, tuturor participanților care au absolvit cursul.  O copie a tuturor acestor diplome/certificate va fi transmisa pe mail și responsabilului de curs din cadrul Departamentului de Formare Profesionala.  Diplomele/Cerificatele în original vor fi transmise, prin curier, Directiei Resurse Umane – Departament Formare Profesională, în cel mult 7 zile calendaristice de la finalizarea fiecarei serii de curs.  Transmiterea diplomelor, în acest caz, reprezintă condiție obligatorie pentru semnarea de către Achizitor a Procesului Verbal de recepție a serviciilor de formare profesională |
| **7** | **Furnizorul va prezenta detalii cu privire la suportul de curs: conţinut, mediul pe care va fi livrat etc.** | 🢂 Se vor oferi detalii cu privire la suportul de curs pe care îl vor primi participanții; acesta se va livra în format electronic fiecărui participant, la începutul cursului sau pe parcursul desfaşurării acestuia. |
| **8** | **Furnizorul va prezenta modul în care se va realiza evaluarea cunosțintelor dobândite la curs** | 🢂Se vor detalia modalitățile de evaluare și durata evaluării |
| **9** | **Furnizorul va asigura, pe toată perioada derulării cursului, prin personal propriu sau atras, rezolvarea oricăror probleme administrative ridicate de către participanții la curs** | 🢂Se vor oferi detalii cu privire la persoana care va avea responsabilitatea rezolvării oricăror probleme administrative care pot apărea sau care pot fi ridicate de către participanții la curs (nume, prenume, funcție, date de contact) și care va informa Achizitorul cu privire la orice problemă intâmpinată. |

1. **Cerințe cu privire la curs:**

Tematica minimă a cursului va cuprinde următoarele aspecte:

* noţiuni generale de gramatică şi sintaxă
* vocabular de specialitate privind sectorul energetic-transport energie electrică
* comunicare la locul de muncă cu tehnicienii din domeniu
* corespondenţă scrisă în limba engleză

Cerinţe pe care cursul trebuie să le îndeplinească:

* cursul va fi interactiv, bazat pe exerciţii de ascultare şi înţelegere
* participanţii vor fi încadraţi nivelului corespunzător de limbă engleză, pe baza unui test iniţial gratuit
* furnizorul va pune gratuit la dispoziţia cursanţilor manualul/suportul/materialul de curs
* sesiunile de curs vor fi înregistrate, iar participanţii vor avea acces pe durata cursului la accesarea/descărcarea înregistrărilor.
* Furnizorul va realiza, cu o zi înainte de începerea cursului, probe de conectivitate, astfel încat să se asigure că fiecare participant la curs se poate conecta corect şi la timp la platforma pe care se va livra cursul

1. **Remunerația și modul de plată**

Modul de facturare se va stabili prin contractul de prestare a serviciilor de formare profesională, contract care va fi pus la dispoziție de către C.N.T.E.E. Transelectrica S.A.

Plata către furnizor, pentru serviciile de formare, se va face prin virament bancar, pe baza facturii fiscale emise de către furnizor.

Furnizorul va emite factura fiscală numai dupa finalizarea fiecarei serii de curs și numai după ce i se va comunica de către Achizitor că a semnat Procesului Verbal de Confirmare a Serviciilor. Întocmirea de către Achizitor a Procesului Verbal de de Confirmare a Sericiilor și semnarea acestuia reprezintă confirmarea îndeplinirii tuturor obligațiilor de către Prestator.

Costurile cu lectorul, testarea/evaluarea, suportul de curs, vor fi inglobate în costul total al serviciilor de instruire.

1. **Modalitatea de atribuire a contractului**

Criteriul de atribuire este: *cel mai bun raport calitate-preţ*

Instruirea se va face de către un lector (L). Se va păstra același lector pentru toate seriile de curs.

Formula de calcul pentru stabilirea punctajului este P+EL=max. 100 puncte și se va aplica astfel:

* 40 puncte prețul ofertei (P);
* 60 puncte experiența lectorului (EL).

*Algoritmul de calcul pentru factorul ”prețul ofertei”:*

Pentru prețul cel mai scăzut se va acorda un punctaj maxim: 40 puncte;

Pentru alt preț (Pn) se va acorda punctaj pe baza formulei: (Pmin/Pn)x40.

*Algoritmul de calcul pentru factorul ”experiența lectorului -EL”:*

Se va cuantifica experienţa de predare, exprimată în număr ore de predare, la cursuri în limba engleză în domeniul: inginerie electrică, energetic, electronic, automatizări, telecomunicații etc.:

Pentru: 8 - 40 ore EL = 5 puncte

Pentru: 41 - 120 ore EL = 15 puncte

Pentru: 121 - 240 ore EL = 25 puncte

Pentru: 241 – 400 oreEL = 35 puncte

Peste 400 de ore EL = 60 puncte